Lp. Reet Siilaberg

Keskkonnamet

Jäätmebüroo Teie 16.02.2022 nr DM-117984-6

Juhataja Meie 03.03.2022

**Täiendavate andmete esitamine**

Lp. Reet Siilaberg,

Saime Teie kirja 16.02.2022 nr DM-117984-6, oleme sisuga tutvunud ja alljärgnevalt vastused. Ühtlasi on esitatud korrigeeritud taotlus Kotkas keskkonnas.

1. Palume tasuda riigilõiv 520 eurot keskkonnaloa taotluse läbivaatamise eest.

Vastus: Riigilõiv on tasutud 25.11.2021, vt Lisa Riigilõiv.

1. Taotluse vormis 1 toodud käitise territooriumi ruumikuju hõlmab kogu kinnistut, kuid taotluse lisas 1 toodud käitluskoha ladustusplaani kohaselt toimub tegevus ainult osal kinnistust. Palume vormis 1 märkida tegevuskohana konkreetne ala, kus toimuvad jäätmekäitlusega seotud tegevused.

Vastus: Ala korrigeeritud Kotkas keskkonnas.

1. Palume täpsustada, kas taotluse lisas 1 toodud käitluskoha ladustusplaanil märgitud ladustamiskohtades ladustatakse ainult vastuvõetud jäätmeid või ka sama jäätmekoodiga tähistatavat toodetud puiduhaket. Lisaks palume tähistada lisas 1 ka jäätmekäitlusseadmete asukohad, mobiilsete seadmete puhul ala, kus nad käitlustegevuse ajal võivad paikneda.

Vastus: Puidujäätmete hakkimine toimub liikide kaupa esitatud tsoonides, nt Tsoonis 1 hakitakse 15 01 03 koodiga puit ja seejärel järgmises tsoonis. Eraldi hakitakse töödeldud ja töötlemata puidud. Materjalid hakitakse otse veovahendile (veoauto) ja viiakse ära. Hakkimiseks kasutatakse mobiilset hakkurit Doppstadt AK635, milline asub hakkimisel tsoonis loetud tunnid, muid jäätmekäitlusseadmeid tsoonides ei ole.

1. Taotluse vorm 3.1 tabelis „aastased käitlusmahud ja ülesseatud käitlusvõimsused“ on toiming R13 puhul jäätmekäitlustehnoloogiaks märgitud puidujäätmete ladustamine, võõriste eraldamine, proovivõtt. Selgitame, et taaskasutustoiming R13 hõlmab endas ainult jäätmete ladustamist, võõriste eraldamine kuulub taaskasutustoimingu R12s hulka. Proovivõttu soovitame kirjeldada taotluse vormis 3.3 toimingu R12s juures. Palume teha taotluses vastavad muudatused.

Vastus: Taotlust vastavalt täiendatud ja korrigeeritud.

1. Taotluse vorm 3.4 tabelis „Jäätmete ladustamine kalendriaasta jooksul“ ei vasta ladustuskohtade lõikes toodud üheaegse ladustamise koondkogused jäätmeliikide kaupa toodud ladustamise kogustele. Näiteks ladustatakse tabelis toodud info kohaselt ladustuskohas 1 üheaegselt kuni 400 m3 jäätmeid, kuid ladustatavate jäätmeliikide loendis märgitud koguste põhjal ladustatakse samas ladustuskohas korraga kuni 290 m3 jäätmeid. Palume viia tabelis vastavad andmed omavahel kooskõlla.

Selgitame, et tabelis 3.4 jäätmeliikide kaupa toodud koguste põhjal ladustatakse käitluskohas üheaegselt kokku kuni 922 m3 jäätmeid, ladustuskohtade lõikes toodud koguste põhjal aga rohkem kui 1800 m3 põlevmaterjali hulka kuuluvaid jäätmeid. Rõhutame, et juhul, kui käitluskoha territooriumil ladustatakse rohkem kui 1000 m3 põlevmaterjali, tuleb taotlusele lisada Päästeameti poolt kooskõlastatud põlevmaterjali ladustamise plaan.

Vastus: Andmed korrigeeritud Kotkas keskkonnas, ühgeaegne kogus kuni 920 m3.

1. Taotluse vormi 3.1 kohaselt ladustatakse käitluskohas üheaegselt vähem kui 1000 m 3 põlevjäätmeid, mistõttu ei ole vajadust põlevamaterjalide plaani järele. Selgitame, et eelpool nimetatud põlevmaterjali koguse arvutamisel tuleb arvesse võtta mitte ainult põlevjäätmed, vaid ka igasugune muu põlevmaterjal. Palume taotluses täpsustada, millises mahus ladustatakse käitluskohas üheaegselt jäätmetest toiminguga R3k korduskasutuseks ettevalmistatud materjali, mis ei kuulu enam jäätmete hulka.

Vastus: Korduskasutatavate jäätmete üheaegne maht on alla 10 m3, ning on arvestatud juba tsoonis ladustavate materjalide hulka, st 920 m3 hulgas on ka kuni 10m3 korduskasutusmaterjale. Kuna Kotkas keskkonnas (vorm 3.4) ei võimalda lisada ridu ilma jäätmekoodita ning korduskasutuseks eraldatud maht on niivõrd väike siis ei ole eraldi reana välja toodud. Korduskasutuse ladustus on välja toodud Lisas 1 Tsoon 1.

1. Palume esitada käitluskoha kasutusõigust tõendav dokument.

Vastus: Käitluskoha kasutusõigust kinnitav dokument lisatud manusena, GoProperty AS omanikuna kinnitab kasutust.

Lugupidamisega,

Ralf Saage

Ralfi Veosed OÜ

Ott Sutt

Ecofides OÜ